**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2017. március 21.-én 18.30. órai kezdettel** a Polgármesteri Hivatal tárgyalójában megtartott **rendkívüli nyílt** üléséről.

**Jelen vannak:**

Deltai Károly Polgármester

Földvári-Nagy László Bizottsági tag, bizottsági elnök

Szigeti Antal Bizottság tag, hitelesítő

Fillinger Zsófia Bizottsági tag

Halász Terézia Képviselő

dr. Lack Mónika Jegyző

Vetési Vincéné Pénzügyi csoportvezető

Hoós Péter Műszaki ügyintéző

Távolmaradását Láng Richárd, Király Péter bizottsági tagok előre jelezték.

Földvári-Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Szigeti Antal bizottsági tagot.

Telki Község Képviselő-testületének Pénzügyi Bizottsága (egyhangú szavazattal - 3 fő bizottsági tag volt jelen a szavazáskor) határozathozatal mellőzésével az alábbi napirendet fogadja el:

**Napirend:**

1./A település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozásáról szóló pályázati elbírálásáról

**Előadó:** Polgármester

2./ Az önkormányzat tulajdonában lévő úthálózat 2017. évi fenntartási, kátyúzási munkáinak elvégzése (Pályázat kiírása)

**Előadó:** Polgármester

3./ Az önkormányzat tulajdonában lévő Telki, Pipacs utca I. szakasz (Rozmaring utca – Búzavirág utca között), Pipacs utca II. szakasz (Pipacs köz – Rózsa utca között), és a Rózsa utca (Pipacs utca II. szakasz – Rózsa utca 12. sz. között) útburkolat felújítási munkáinak elvégzésére. (Pályázat kiírása)

**Előadó:** Polgármester

4./ Telki Község Önkormányzata kormányzati funkcióinak felülvizsgálata

**Előadó:** Polgármester

**Napirend megtárgyalása:**

**1./ A település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozásáról szóló pályázati elbírálásáról**

*Az előterjesztés a jegyzőkönyv melléklete.*

Földvári-Nagy László: Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**23/2017. (III.21.) számú PÜB állásfoglalása**

**A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*Telki Község Önkormányzat képviselő-testülete 23/2017. (II.15.) Öh. számú határozatával úgy határozott, hogy a**település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozására pályázati felhívást tesz közzé.*

*Az ajánlattételi határidőig, azaz 2017. március 6-án 12:00 óráig az alábbi cégek nyújtottak be ajánlatot Telki Község Önkormányzat címére:*

* *Örökzöld Kft. (2040 Budaörs, Zápor utca 7.)*
* *Hambuch kert-és Parképítő Szolgáltató Betéti Társaság (2089 Telki, Áfonya utca 18.)*
* *ZÖFE Kft. (1119 Budapest, Thán Károly u. 3-5.)*

*A hiánypótlások alapján mindhárom pályázat érvényes.*

*A képviselő-testület a fentiek alapján úgy határoz, hogy a legalacsonyabb összegű ellenszolgáltatást tartalmazó ajánlatot a Hambuch Kert -és Parképítő Szolgáltató Betéti Társaság (2089 Telki, Áfonya utca 18.), adta, így az önkormányzat tulajdonában, használatában lévő extenzív és intenzív gondozású zöldterületek 2017.évi fenntartási munkáinak elvégzésével a Hambuch Kert -és Parképítő Szolgáltató Betéti Társaságot bízza meg.*

*Határidő: 2017.április 1.*

*Felelős: polgármester*

**2./ Az önkormányzat tulajdonában lévő úthálózat 2017. évi fenntartási, kátyúzási munkáinak elvégzése (Pályázat kiírása)**

*Az előterjesztés a jegyzőkönyv melléklete.*

dr. Lack Mónika: Március vége lenne a beadási határidő, hogy hiánypótlásra is legyen idő.

Fillinger Zsófia: Legyen később, április 12.-t javaslom.

dr. Lack Mónika: Legyen április 7. beadás, április vége az értékelés, ha hiánypótlás van szükség, akkor rendkívüli testületi ülés döntsön.

Földvári-Nagy László: Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**24 /2017. (III.21.) számú PÜB állásfoglalása**

**A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – javasolja a képviselő-testületnek az alábbi javaslat elfogadását kiegészítve azzal, hogy 2017. április 7. beadási határidő, 2017 április 30. az értékelés határideje:**

*Telki község Képviselő-testülete pályázatot ír ki a tulajdonában lévő úthálózat 2017. évi fenntartási, kátyúzási munkáinak elvégzésére.*

*Az ajánlati felhívást a határozat melléklete tartalmazza.*

*Felelős: Polgármester*

*Határidő: Pályázatok benyújtása: 2017. április 7.*

*Pályázatok értékelése, döntés: 2017. április 30.*

**3./ Az önkormányzat tulajdonában lévő Telki, Pipacs utca I. szakasz (Rozmaring utca – Búzavirág utca között), Pipacs utca II. szakasz (Pipacs köz – Rózsa utca között), és a Rózsa utca (Pipacs utca II. szakasz – Rózsa utca 12. sz. között) útburkolat felújítási munkáinak elvégzésére. (Pályázat kiírása)**

*Az előterjesztés a jegyzőkönyv melléklete.*

Deltai Károly: Minimális esély van a pályázati forrás megnyerésére, ha mégis nyernénk, akkor utólag becsatornázzuk. Ez az útszakasz annyira rossz állapotban van, hogy el kell kezdeni a felújítást.

dr. Lack Mónika: Igen, megindított beruházás is finanszírozható pályázati forrásból.

Földvári-Nagy László: Határidők tarthatóak?

dr. Lack Mónika: Ez az útszakasz van a legrosszabb állapotban, rengeteg pénzt elvisz minden évben a foltozgatás. Megvalósítás május hónap lenne, szerintünk tarható, ha 2017. április 7. a beadási határidő, 2017 április 30. az értékelés határideje.

Földvári-Nagy László: Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**25 /2017. (III.21.) számú PÜB állásfoglalása**

**A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – javasolja a képviselő-testületnek az alábbi javaslat elfogadását kiegészítve azzal, hogy 2017. április 7. beadási határidő, 2017 április 30. az értékelés határideje:**

*Telki község Képviselő-testülete pályázatot ír ki a tulajdonában lévő úthálózat Telki, Pipacs utca I. szakasz (Rozmaring utca – Búzavirág utca között), Pipacs utca II. szakasz (Pipacs köz – Rózsa utca között), és a Rózsa utca (Pipacs utca II. szakasz – Rózsa utca 12. sz. között) útburkolat felújítási munkáinak elvégzésére.*

*Az ajánlati felhívást a határozat melléklete tartalmazza.*

*Felelős: Polgármester*

*Határidő: Pályázatok benyújtása: 2017. április 7.*

*Pályázatok értékelése, döntés: 2017. április 30.*

**4./ Telki Község Önkormányzata kormányzati funkcióinak felülvizsgálata**

*Az előterjesztés a jegyzőkönyv melléklete.*

Földvári-Nagy László: Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**26 /2017. (III.21.) számú PÜB állásfoglalása**

**A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*Telki Község Önkormányzat Képviselő-testülete úgy határoz, hogy a Telki község Önkormányzata Magyar Államkincstár által vezetett törzskönyvi nyilvántartásába az alábbi kormányzati funkciók beemelendők:*

*Beemelendő, új kormányzati funkció:*

|  |  |  |
| --- | --- | --- |
|  | *kormányzati funkciószám* | *kormányzati funkció megnevezése* |
|  | *013350* | *Az önkormányzati vagyonnal való gazdálkodással kapcsolatos feladatok* |
|  | *031030* | *Közterület rendjének fenntartása* |
|  | *041231* | *Rövid időtartamú közfoglalkoztatás* |
|  | *041233* | *Hosszabb időtartamú közfoglalkoztatás* |
|  | *041236* | *Országos közfoglalkoztatási program* |
|  | *045120* | *Út, autópálya építése* |
|  | *047120* | *Piac üzemeltetése* |
|  | *047320* | *Turizmusfejlesztési támogatások és tevékenységek* |
|  | *052080* | *Szennyvízcsatorna építése, fenntartása, üzemeltetése* |
|  | *063020* | *Víztermelés,- kezelés, - ellátás* |
|  | *072312* | *Fogorvosi ügyeleti ellátás* |
|  | *074031* | *Család és nővédelmi egészségügyi gondozás* |
|  | *076062* | *Település-egészségügyi feladatok* |
|  | *081030* | *Sportlétesítmények, edzőtáborok működtetése és fejlesztése* |
|  | *082092* | *Közművelődés-hagyományos közösségi kulturális értékek gondozása* |
|  | *083030* | *Egyéb kiadói tevékenység* |
|  | *104042* | *Család és gyermekjóléti szolgáltatások* |
|  | *106020* | *Lakásfenntartással, lakhatással összefüggő ellátások* |

*A képviselő-testület felkéri a Polgármestert és a Jegyzőt a kormányzati funkció változások törzskönyvi nyilvántartáson történő átvezetésének kezdeményezésére.*

*Felelős: Polgármester, jegyző*

*Határidő: azonnal*

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári-Nagy László Szigeti Antal

bizottsági elnök hitelesítő